Komisijos Reglamentas (EB) Nr. 143/97
1997 m. sausio 27 d.
dėl prioritetinių medžiagų trečiojo sąrašo, numatyto Tarybos reglamente (EEB) Nr. 793/93
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. kovo 23 d. Tarybos reglamentą (EEB) Nr. 793/93 dėl esamų medžiagų rizikos įvertinimo ir kontrolės [1], ypač į jo 8 ir 10 straipsnius,
kadangi Reglamente (EEB) Nr. 793/93 numatyta esamų medžiagų įvertinimo ir rizikos kontrolės sistema ir kadangi, norint įvertinti tokių medžiagų riziką, reikėtų nustatyti dėmesio reikalaujančias prioritetines medžiagas;
kadangi dėl to Reglamento (EEB) Nr. 793/93 8 straipsnyje reikalaujama, kad Komisija sudarytų prioritetinių medžiagų sąrašą; kadangi 8 straipsnyje yra nurodyti veiksniai, į kuriuos atsižvelgiama sudarant minėtą sąrašą;
kadangi Reglamento (EEB) Nr. 793/93 10 straipsnyje numatyta, kad valstybei narei pavedama pačiai įvertinti kiekvieną į prioritetinį sąrašą įtrauktą medžiagą, ir kadangi medžiagos paskirstomos taip, kad valstybės narės sąžiningai pasidalytų šios užduoties vykdymą;
kadangi 1994 m. gegužės 25 d. Komisijos reglamentu (EB) Nr. 1179/94 [2] ir 1995 m. rugsėjo 27 d. Komisijos reglamentu Nr. 2268/95 [3] buvo priimtas pirmasis ir antrasis prioritetinis sąrašas;
kadangi šio reglamento nuostatos atitinka Reglamento (EEB) Nr. 793/93 15 straipsniu įkurto komiteto nuomonę,
PRIĖMĖ ŠĮ REGLAMENTĄ:
1 straipsnis
1. Šio reglamento priede pateikiamas Reglamento (EEB) Nr. 793/93 8 straipsnio 1 dalyje numatytas trečiasis prioritetinių medžiagų sąrašas.
2. Šiame prioritetinių medžiagų sąraše taip pat nurodomos už kiekvieną medžiagą atsakingos valstybės narės.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. sausio 27 d.